CELEX: 62010CO0273
Language: el
Date: 2011-03-18
Title: Διάταξη του Δικαστηρίου (έκτο τμήμα) της 18ης Μαρτίου 2011.#David Montoya Medina κατά Fondo de Garantía Salarial και Universidad de Alicante.#Αίτηση για την έκδοση προδικαστικής αποφάσεως: Tribunal Superior de Justicia de la Comunidad Valenciana - Ισπανία.#Άρθρο 104, παράγραφος 3, του Κανονισμού Διαδικασίας - Κοινωνική πολιτική - Οδηγία 1999/70/ΕΚ - Ρήτρα 4 της συμφωνίας-πλαισίου για την εργασία ορισμένου χρόνου - Συμβάσεις εργασίας ορισμένου χρόνου στον δημόσιο τομέα - Δικαίωμα επιδόματος τριετίας - Αρχή της μη διακρίσεως.#Υπόθεση C-273/10.

Διάταξη του Δικαστηρίου (έκτο τμήμα) της 18ης Μαρτίου 2011 – Montoya Medina κατά Fondo de Garantía Salarial και Universidad
            de Alicante
      (Υπόθεση C‑273/10)
      «Άρθρο 104, παράγραφος 3, του Κανονισμού Διαδικασίας – Κοινωνική πολιτική – Οδηγία 1999/70/ΕΚ – Ρήτρα 4 της συμφωνίας-πλαισίου για την εργασία ορισμένου χρόνου – Συμβάσεις εργασίας ορισμένου χρόνου στον δημόσιο τομέα – Δικαίωμα επιδόματος τριετίας – Αρχή της απαγορεύσεως των διακρίσεων»
      1.                     Κοινωνική πολιτική – Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Οδηγία
            1999/70 – Συνθήκες απασχόλησης – Έννοια – Επίδομα προϋπηρεσίας – Περιλαμβάνεται – Υποχρέωση εφαρμογής της αρχής της απαγορεύσεως
            των διακρίσεων (Οδηγία 1999/70 του Συμβουλίου, παράρτημα, ρήτρα 4, σημείο 1) (βλ. σκέψεις 32-34)
      2.                     Κοινωνική πολιτική – Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Οδηγία
            1999/70 – Εργαζόμενοι που εκτελούν την ίδια εργασία – «Ίδια εργασία» – Έννοια – Εργαζόμενοι τελούντες σε παρεμφερή κατάσταση
            – Κριτήρια εκτιμήσεως (Οδηγία 1999/70 του Συμβουλίου, παράρτημα, ρήτρα 3, σημείο 2) (βλ. σκέψεις 36-39)
      3.                     Κοινωνική πολιτική – Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Οδηγία
            1999/70 – Αντικειμενικοί λόγοι δικαιολογούντες διαφορετική μεταχείριση – Έννοια (Οδηγία 1999/70 του Συμβουλίου, παράρτημα,
            ρήτρα 4, σημείο 1) (βλ. σκέψεις 34, 37, 40-43, 47 και διατακτ.)
      Αντικείμενο 
      
         
               Αίτηση εκδόσεως προδικαστικής αποφάσεως – Tribunal Superior de Justicia de la Comunidad Valenciana – Ερμηνεία του παραρτήματος,
                  ρήτρα 4, σημείο 4, της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία-πλαίσιο για την εργασία
                  ορισμένου χρόνου που συνήφθη από τη CES, την UNICE και το CEEP (ΕΕ L 175, σ. 43) – Συμβάσεις εργασίας εκπαιδευτικού-ερευνητή
                  συναφθείσες με δημόσια πανεπιστήμια – Αποκλείονται από τις συμβάσεις ορισμένου χρόνου ορισμένα επιδόματα
               
            Διατακτικό 
      Η ρήτρα 4, σημείο 1, της συμφωνίας-πλαισίου για την εργασία ορισμένου χρόνου, συναφθείσας στις 18 Μαρτίου 1999, η οποία περιλαμβάνεται
         στο παράρτημα της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία-πλαίσιο CES, UNICE και
         CEEP για την εργασία ορισμένου χρόνου, έχει την έννοια ότι απαγορεύει εθνική ρύθμιση η οποία παρέχει, χωρίς καμία αντικειμενική
         δικαιολογία, το δικαίωμα επιδόματος αρχαιότητας μόνον στους επίκουρους καθηγητές με σύμβαση αορίστου χρόνου, αποκλείοντας
         τους επίκουρους καθηγητές με σύμβαση ορισμένου χρόνου, εφόσον, όσον αφορά την καταβολή του επιδόματος αυτού, οι εν λόγω δύο
         κατηγορίες εργαζομένων τελούν σε παρεμφερείς καταστάσεις.